Abella de la Conca

Abella de la Conca es un municipi de la província catalana de Lhèida e de la Comunautat Autonòma de la Generalitat de Catalonha, en Palhars Jusan.

Geografia
L'ajuntament es pas al vilatge d'Abella, gaireben desabitat fòra de las residéncias segondàrias, pr'amor d'un site escalabrós.

Toponimia
Lo nom ven del de l'insècte imenoptèr, non pas dirèctament per referéncia a l'abelha, mès pr'amor de la preséncia dins un site rocós e escalabrós, ont las ròcas aparéisson ambe de traucs multiples, d'esplugas e de regas, atal coma las brescas dels bornats d'abelhas Los noms de tipe abelha o compausats, coma Vilabelha (vila + abella), Perabella (pera = occitan pèira, catalan majoritari pedra, + abella) e benlèu Malavella presentan un tal paisatge. L'etime seriá APILIA o APICULA Joan Coromines, Onomasticon Cataloniæ, vol. II, p. 8 https://oncat.iec.cat/veuredoc.asp?id=458.
Bóixols
Vilatjòt situat a l'èst del municipi, sus la rota L511 entre Coll de Nargó e Isona, près del còl de Bóixols. Las fòrmas ancianas son Buxiles en 961, Boxols (compte rendut de l'Acte de 839), grad de Boxols en 997. La rasic es la del bois (boix en catalan), planta de tèrras nautas. L'etime es Bŭxĭles, d'un adjectiu latin vulgar Bŭxĭlis, ambe ĭ pòsttonic, que mena a Bóixols, coma en catalan nubĭlus mena a núvol (occitan nívol) Joan Coromines, Onomasticon Cataloniæ, vol. III, p. 50 https://oncat.iec.cat/veuredoc.asp?id=9675.
Carreu
Vilatjòt desabitat e val. Las fòrmas ancianas son (non se sap se es aqueste Carreu o lo Carreu de Gavarra) Garravus en 954 (copia d'un document), Carreuu en 1094, Carreu en 1221. Ven del nom preroman de la ròca, KARRI, qu'a donat lo romanic cariu (> catalan quer) e lo basc modèrne harri. Carreu seriá KARRI ambe'l sufixe collectiu basc -ITZE, que mena regularament a -eu en catalan. Lo lòc es especialament rocós e la val encaissada Joan Coromines, Onomasticon Cataloniæ, vol. III, p. 288 https://oncat.iec.cat/veuredoc.asp?id=13168.
La Rua
Lo sens d'origina de ruga es « rufa, plec » e a pres lo de « camin » o de « cornissa d'una ròca » (referéncia precisa mancanta). Lo segond correspond exactament al site del vilatge. 
La Torre d'Eroles
Lòc desabitat. Seriá l'alteracion d'Arderola.

Nòtas